cyanic-selkie/wikianc huggingface dataset:
কামরুন নেছা নীলু
জীবনী
কামরুন নেছা নীলু ২০১৫ সালের ২৭ ডিসেম্বর ৫৮ বছর বয়সে মৃত্যুবরণ করেন।
স্ক্রিবিডি ইনক
স্ক্রিবিডি ইনক একটি ই-বুক এবং অডিওবুক সাবস্ক্রিপশন পরিষেবা যেখানে প্রায় এক মিলিয়ন ই-বুক ও অডিওবুক রয়েছে।  স্ক্রিবিডি তার উন্মুক্ত প্রকাশনা প্ল্যাটফর্মে ৬০ মিলিয়ন নথি হোস্ট করে।
কোম্পানিটি ২০০৭ সালে ট্রিপ অ্যাডলার, জ্যারেড ফ্রিডম্যান এবং টিখন বার্নস্টাম দ্বারা প্রতিষ্ঠিত হয়েছিল এবং এর সদর দফতর সান ফ্রান্সিসকো, ক্যালিফোর্নিয়ায় অবস্থিত। স্ক্রিবিডি এর ই-বুক সাবস্ক্রিপশন পরিষেবা Android এবং iOS স্মার্টফোন এবং ট্যাবলেটের পাশাপাশি Kindle Fire, Nook এবং ব্যক্তিগত কম্পিউটারে উপলব্ধ হয়৷ ব্লুমসবারি, হারলেকুইন, হার্পারকলিন্স, হাউটন মিফলিন হারকোর্ট, লোনলি প্ল্যানেট, ম্যাকমিলান, পার্সিয়াস বুক গ্রুপ, সাইমন অ্যান্ড শুস্টার, উইলি, এবং ওয়ার্কম্যান সহ ১০০০ জন প্রকাশকের কাছ থেকে গ্রাহকরা মাসে সীমাহীন বই অ্যাক্সেস করতে পারেন।
স্ক্রিবিডি এর ৮০ মিলিয়ন ব্যবহারকারী রয়েছে এবং এটিকে "বইয়ের জন্য নেটফ্লিক্স " হিসাবে উল্লেখ করা হয়েছে।
মস্তিষ্কের মৃত্যু
মস্তিষ্কের মৃত্যু দ্বারা মস্তিষ্কের সকল কার্যক্রমের মৃত্যুকে বোঝানো হয়। এর মধ্যে শরীরে জীবনের উপস্থিতি বজায় রাখতে প্রয়োজনীয় সকল কার্যক্রম অন্তর্ভুক্ত।  এটি পার্সিসটেন্ট ভেজিটেটিভ অবস্থা থেকে আলাদা কারণ সেক্ষেত্রে আক্রান্ত ব্যক্তি জীবিত থাকেন ও শরীরের বেশ কিছু স্বয়ংক্রিয় কার্যক্রম সচল থাকে। এটি সাধারণ কোমা থেকেও আলাদা, তা চিকিৎসাগতভাবে প্রদানকৃত হোক বা কোনো দুর্ঘটনা বা রোগের কারণেই হোক, এমনকী অত্যন্ত গভীর কোমার ক্ষেত্রেও যতোক্ষণ মস্তিষ্কের ও শরীরের কিছু ক্রিয়াকলাপ ও কার্যক্রম বলবৎ থাকে ততোক্ষণ সেই অবস্থাকে মস্তিষ্কের মৃত্যু হিসেবে ধরা হয় না। মস্তিষ্কের মৃত্যু লকড-ইন-সিনড্রোম থেকেও আলাদা একটি অবস্থা। রোগ নির্ণয়ের বিভিন্ন উপায় (ডিফারেন্সিয়াল ডায়াগনোসিস) ব্যবহারের মাধ্যমে এই অবস্থাগুলো পার্থক্য করার মাধ্যমে আলাদা ভাবে নির্ণয় করা সম্ভব।
বিশ্বের বহু বিচারব্যবস্থায় মৃত্যুর আইনি ব্যাখ্যা হিসেবে মস্তিষ্কের মৃত্যুকে নির্দেশ করা হয়, কিন্তু এটি সংজ্ঞা অনেক ক্ষেত্রেই সুনির্দিষ্ট নয় এবং মানুষের মধ্যে তা বিভ্রান্তিরও সৃষ্টি করে। মস্তিষ্কের মৃত্যু ঘটলেও মস্তিষ্কের বিভিন্ন অংশ কাজ চালিয়ে যেতে পারে যদিও অনেক অংশ আর কখনো কার্যকর অবস্থায় ফিরে আসে না। ‘মস্তিষ্কের মৃত্যু’ বা ‘ব্রেন ডেথ’ পরিভাষাটি কয়েক প্রকারের সমন্বিত অবস্থাকে নির্দেশ করতে পারে। উদাহরণস্বরূপ বলা যায়, যদিও একটি উল্লেখযোগ্য চিকিৎসা সংক্রান্ত পরিভাষার অভিধান মস্তিষ্কের মৃত্যু বলতে গুরুমস্তিষ্কের মৃত্যু (মস্তিষ্কের গুরুমস্তিষ্ক অংশের মৃত্যুকে নির্দেশ করে) বোঝালেও যুক্তরাষ্ট্রের ন্যাশনাল লাইব্রেরি অব মেডিসিন মেডিক্যাল সাবজেক্ট হেডিংস (MeSH) সিস্টেম মস্তিষ্কের মৃত্যু বলতে মস্তিষ্কের ব্রেইনস্টেমসহ অন্যান্য অংশের মৃত্যুকে নির্দেশ করে। এই পার্থক্যগুলো চিকিৎসাবিদ্যার দিক থেকে বিবেচনা করলে যথেষ্ট গুরুত্ব বহন করে। কারণ ক্ষেত্র বিশেষে যদি গুরুমস্তিষ্কের মৃত্যু হয় ও ব্রেইনস্টেম জীবিত ও সচল থাকে সেক্ষেত্রে হৃৎস্পন্দন ও শ্বাসপ্রশ্বাস কোনো প্রকার সাহায্য ছাড়াই সচল থাকে। অপরদিকে সম্পূর্ণ মস্তিষ্কের মৃত্যু হলে শুধুমাত্র মেশিনের মাধ্যমে লাইফ সাপোর্ট সরঞ্জাম সচল রাখা হলেই এই শারীরিক কর্মকাণ্ডগুলো পরিচালিত হতে পারবে। যে-সকল রোগীর মস্তিষ্কের মৃত্যু হয় তাদের অঙ্গ-প্রত্যঙ্গ অস্ত্রোপচারের মাধ্যমে অপসারণ করে অঙ্গদানের জন্য সংরক্ষণ করা সম্ভব।
ব্লো-ব্জাং-ম্খাস-ম্ছোগ
ব্লো-ব্জাং-ম্খাস-ম্ছোগ (১৭৩৬-১৭৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেষট্টিতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
ব্লো-ব্জাং-ম্খাস-ম্ছোগ ১৭৩৬ খ্রিষ্টাব্দে মধ্য তিব্বতের 'ফেন-য়ুল অঞ্চলে জন্মগ্রহণ করেন। তার পিতার নাম ছিল ব্সাম-গ্রুব-ত্শে-রিং  এবং মাতার নাম ছিল আ-সো । ছোট বেলায় বাড়ি থেকে পালিয়ে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ত্শুল-খ্রিম্স  নামক একষট্টিতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা  নামক প্রথম ফুর-ল্চোগ, ঙ্গাগ-দ্বাং-'ফ্রিন-লাস-দ্পাল-ব্জাং  নামক ষষ্ঠ ল্চাগ্স-রা-স্প্রুল-স্কু  প্রভৃতি বিখ্যাত লামারা তার উল্লেখযোগ্য শিক্ষক ছিলেন। গ্যুতো তন্ত্র মহাবিদ্যালয়ে শিক্ষালাভের পর তিনি এই মহাবিদ্যালয় ও দ্গা'-ল্দান বৌদ্ধবিহারের শার-র্ত্সে  মহাবিদ্যালয়ের প্রধানের দায়িত্ব লাভ করেন। ১৭৯২ খ্রিষ্টাব্দে তিনি দ্গা'-ল্দান বৌদ্ধবিহারের তেষট্টিতম প্রধানের দায়িত্ব লাভ করেন কিন্তু মাত্র ছয় মাস পরেই তার মৃত্যু হয়।
নিকেলোডিয়ন (নিউজিল্যান্ড)
নিকেলোডিয়ন ৩ থেকে ১৪ বছরের শিশুদের লক্ষ্য করা একটি নিউজিল্যান্ডভিত্তিক শিশুতোষ চ্যানেল ছিল। চ্যানেলটির উদ্বোধন হ​য় ২০০৬ সালের ১ আগস্টে এবং স্কাই টেলিভিশন চ্যানেল ০৪১ এ উপলব্ধ ছিল। চ্যানেলটি ২০১০ সালের ৩০ নভেম্বরে বন্ধ হয়ে যায়, এবং নিউজিল্যান্ড অনুষ্ঠানসূচীটি টাইমশিফ্ট ফিড হিসেবে নিকেলোডিয়ন অস্ট্রেলিয়াদ্বারা পরিচালনা করা হয়। সহকর্মী ভায়াকম চ্যানেল এমটিভি নিউজিল্যান্ডের সাথে ভাগ করে চ্যানেলটি অকল্যান্ডে অবস্থিত ছিল।
বন্ধ​
এনজিপিএর অনুযায়ী এমটিভি নেটওয়ার্কস নিউজিল্যান্ড (যা নিকেলোডিয়ন, এমটিভি, এবং কমেডি সেন্ট্রাল নিয়ে গঠিত) ২০১০ সালের সেপ্টেম্বরে ঘোষণা দেয় যে ১ ডিসেম্বরে উনারা নিউজিল্যান্ডে কার্যক্রম বন্ধ করবে, সাথে নেটওয়ার্কের কার্যক্রম এমটিভি নেটওয়ার্কস অস্ট্রেলিয়ার সিডনি দপ্তরের থেকে চলতে থাকবে। এটির মানে নিউজিল্যান্ডে ভায়াকমের চ্যানেলের কার্যক্রম অস্ট্রেলিয়ার থেকে তত্ত্বাবধান হবে, সাথে উভয় নিক জুনিয়র এবং এমটিভি ক্লাসিক নিউজিল্যান্ডে উদ্বোধন হওয়ার ঘোষণা দেওয়া হয়।
২০১০ সালের ১ ডিসেম্বরে নিকেলোডিয়নের অস্ট্রেলীয় সংস্করণ নিউজিল্যান্ড ফিডটিকে প্রতিস্থাপন করে।
বাংলাদেশ কওমি মাদ্রাসা শিক্ষা কমিশন
বাংলাদেশ কওমি মাদ্রাসা শিক্ষা কমিশন হলো কওমি মাদ্রাসার শিক্ষা সনদের সরকারি স্বীকৃতি প্রদানের লক্ষ্যে ২০১২ সালের ১৫ এপ্রিল বাংলাদেশ সরকারের গঠিত একটি কমিশন। শাহ আহমদ শফীকে সভাপতি করে এই কমিশনের সদস্য সংখ্যা ছিল ১৭ জন। কমিশন গঠনের পর মতবিরোধ, হেফাজতে ইসলাম বাংলাদেশের আন্দোলন সহ নানা কারণে কমিশনের কার্যক্রম থমকে যায়। এরই মধ্যে ‘বাংলাদেশ কওমি মাদ্রাসা শিক্ষা কর্তৃপক্ষ আইন, ২০১৩’ বিরোধিতার মুখে বাস্তবায়ন করা যায় নি। ২০১৬ সালের ২৭ সেপ্টেম্বর সরকার পুনরায় কওমি মাদ্রাসার শিক্ষা সনদের স্বীকৃতির উদ্যোগ নেয়। এজন্য ৯ সদস্য বিশিষ্ট একটি পর্যালোচনা কমিটি গঠন করা হয়। পরবর্তীতে পূর্বের ১৭ সদস্য বিশিষ্ট কমিটি সক্রিয় করে কমিশনের মেয়াদ বৃদ্ধি করা হয়। কমিশনের সুপারিশের ভিত্তিতে ২০১৮ সালে আল হাইআতুল উলয়া লিল জামিআতিল কওমিয়া বাংলাদেশের অধীন কওমি মাদ্রাসা সমূহের দাওরায়ে হাদিস (তাকমিল)-এর সনদকে মাস্টার্স ডিগ্রি (ইসলামিক স্টাডিজ ও আরবি)-এর সমমান প্রদান আইন, ২০১৮ পাস করা হয়।
কমিশন গঠন
শেখ হাসিনা ক্ষমতায় আসার পর ২০০৯ সালে প্রথমে ২৫ সদস্য এবং পরে ৬২ সদস্যের আলেমদের প্রতিনিধিদল তার সাথে সাক্ষাৎ করে কওমি মাদ্রাসার শিক্ষা সনদের স্বীকৃতির দাবি জানায়। প্রতিনিধিদলে আজিজুল হক ও শাহ আহমদ শফীও ছিলেন। এই কারণে ২০১২ সালে প্রধানমন্ত্রী একটি কমিশন গঠনের উদ্যোগ নেন। ৮ এপ্রিল বেফাকুল মাদারিসিল আরাবিয়া বাংলাদেশের সাথে বৈঠক করে শাহ আহমদ শফী প্রধানমন্ত্রীর সঙ্গে দেখা করতে ২১ জন আলেমের নাম প্রস্তাব করেন। ৯ এপ্রিল গণভবনে প্রধানমন্ত্রী শেখ হাসিনার সঙ্গে সরকার ঘনিষ্ঠ কয়েকজন আলেমের বৈঠকের পর ১৫ সদস্য বিশিষ্ট একটি কমিটি গঠন করা হয়। সেখানে আহমদ শফীর প্রস্তাবিত নামের মধ্য থেকে ১০ জন এবং এর বাইরে আরও ৫ জন রাখা হয়। তখনই আহমদ শফী এই কমিশনকে অবাঞ্চিত ঘোষণা করেন।
পরে ১৫ এপ্রিল আরও ২ জন সদস্য বৃদ্ধি করে কওমি মাদ্রাসার শিক্ষা-ব্যবস্থাপনা, শিক্ষাদানের বিষয় এবং শিক্ষা সনদের সরকারি স্বীকৃতিতে সুপারিশমালা প্রণয়নের লক্ষ্যে বাংলাদেশ সরকারের শিক্ষা মন্ত্রণালয় ১৭ সদস্যের একটি কমিটি গঠন করে প্রজ্ঞাপন জারি করে। কমিশনে শাহ আহমদ শফীকে চেয়ারম্যান, ফরীদ উদ্দীন মাসঊদকে কো-চেয়ারম্যান এবং রুহুল আমিনকে সদস্য সচিব করা হয়। কমিশনকে ৬ মাসের মধ্যে প্রতিবেদন জমা দিতে বলা হয়।
এই কমিশনকে যেসব বিষয় নিয়ে সুপারিশ দিতে বলা হয় তা হল–কওমি মাদ্রাসার শিক্ষা-ব্যবস্থাপনা ও শিক্ষাদানের বিষয় সহ কওমি মাদ্রাসার সনদের সরকারি স্বীকৃতি প্রদানের জন্য প্রয়োজনীয় সুপারিশমালা প্রণয়ন সহ কওমি মাদ্রাসার শিক্ষার স্তর-বিন্যাস, শ্রেণীবিন্যাস, শ্রেণী ও বিষয়ভিত্তিক শিক্ষা-কারিকুলাম ও সংস্কার, সমন্বয়করণ, মূল্যায়ন প্রক্রিয়া নির্ধারণ, শিক্ষার মানোন্নয়ন এবং কওমি মাদ্রাসা শিক্ষাসংশ্লিষ্ট উন্নয়নমূলক যাবতীয় বিষয়ের রূপরেখা, বিধি প্রণয়ন, পদ্ধতি, ধরন ও প্রক্রিয়া।
১৬ এপ্রিল কমিশনের জন্য আশকোনা হাজী ক্যাম্পে একটি অফিস প্রস্তুত করা হয়। প্রয়োজনীয় আর্থিক সংস্থান, সহায়ক জনবল ও সরঞ্জামাদি সরবরাহ সহ সাচিবিক দায়িত্ব দেওয়া হয় শিক্ষা মন্ত্রণালয়ের অধীন বাংলাদেশ মাদ্রাসা শিক্ষা বোর্ডকে। কমিশনের চেয়ারম্যান, কো-চেয়ারম্যান, সদস্য সচিব ও সদস্যদের জন্য সম্মানী নির্ধারণ করা হয়। কমিশনকে প্রয়োজনে আরও সদস্য কো-অপট করা ও উপ-কমিটি গঠন করার সুযোগ দেওয়া হয়।
কিন্তু এই কমিশন গঠনে আহমদ শফীর প্রস্তাবিত নাম বাদ দেওয়া, সুপারিশ মেনে না নেওয়া ও সরকারদলীয় লোক অর্ন্তভুক্ত করায় তিনি পরদিন ১৬ এপ্রিল কমিশন প্রত্যাখ্যান করে একটি বিবৃতি দেন। তিনি কমিশন গঠন প্রক্রিয়াকে বিভ্রান্তিকর ও ষড়যন্ত্রমূলক আখ্যায়িত করেন। ফরীদ উদ্দীন মাসঊদ ও রুহুল আমিনকে সরকার সমর্থক বলে অভিযোগ করে তাদের বাদ দিয়ে কমিশনকে পুনরায় গঠন করার দাবি তুলেন। তাদের বদলে চেয়ারম্যান-১ পদে আশরাফ আলী ও সদস্য সচিব পদে বেফাকের মহাসচিব আবদুল জাব্বার জাহানাবাদীর নাম দেন। তিনি একই সঙ্গে কওমি মাদ্রাসার সিলেবাস পরিবর্তন না করা, বেফাকুল মাদারিসিল আরাবিয়ার নামে কওমি মাদ্রাসার সনদের স্বীকৃতি দেওয়া, এই বোর্ডকে অ্যাফিলিয়েটিং বিশ্ববিদ্যালয় করা, সরকারি যেকোনো অনুদান গ্রহণ না করা সহ আটটি প্রস্তাব তুলে ধরেন। ৩ অক্টোবর সংবাদ সম্মেলন করে তিনি নতুন কমিশন গঠনের দাবি করেন।
বাংলাদেশ কওমি মাদ্রাসা শিক্ষা কর্তৃপক্ষ আইন, ২০১৩
শাহ আহমদ শফীর কর্তৃক উপস্থাপিত দাবি-দাওয়া পূরণ না হলে তিনি সহ দুটি বৈঠকের পর বেফাক বোর্ডের নেতারা এই কমিশন থেকে নিষ্ক্রিয় হয়ে পড়েন। তাকে ছাড়াই ফরীদ উদ্দীন মাসঊদের নেতৃত্বে ২০১৩ সালের ১৩ এপ্রিল প্রধানমন্ত্রীর কাছে কমিশন একটি প্রতিবেদন জমা দেয়। প্রতিবেদনের ভিত্তিতে ১৪ সেপ্টেম্বর কওমি মাদ্রাসা শিক্ষার স্বীকৃতি দেওয়ার লক্ষ্যে ‘বাংলাদেশ কওমি মাদ্রাসা শিক্ষা কর্তৃপক্ষ আইন, ২০১৩’ করার উদ্যোগ নেয় সরকার। এজন্য চূড়ান্তকৃত খসড়ায় বেশ কিছু উপধারাসহ ২০টি ধারা রয়েছে। খসড়ায় বলা হয়–১৬ সদস্য বিশিষ্ট কওমি শিক্ষা কর্তৃপক্ষের সভাপতি হবেন কওমি মাদ্রাসার শিক্ষাদীক্ষা ও ব্যবস্থাপনার বিষয়ে অভিজ্ঞ একজন আলেম। এতে কওমি মাদ্রাসার শিক্ষাব্যবস্থার ক্ষেত্রে প্রথম সারির ৭ আলেম, যুগ্ম-সচিব হিসেবে সরকারের একজন প্রতিনিধি, কওমি মহিলা মাদ্রাসার ১ প্রতিনিধি ও ৫ কওমি মাদ্রাসার প্রধান ব্যক্তি অথবা সচিব পদক্রমের কেউ এর সদস্য হবে ও সচিব থাকবে ১জন। এটি জনপ্রশাসন, অর্থ ও প্রশাসনিক উন্নয়ন সংক্রান্ত সাচিবিক কমিটির সভায় অনুমোদনের পর মন্ত্রিসভায় পাঠানো হয়।
খসড়া চূড়ান্ত হয়ে যাওয়ার পর কওমি মাদ্রাসার সাথে সংযুক্ত শীর্ষস্থানীয় নেতারা এর বিরোধিতা আরম্ভ করেন। এটি প্রতিহত করার জন্য তারা ‘কওমি মাদ্রাসা সংরক্ষণ কমিটি’ তৈরি করেন। হেফাজতে ইসলাম বাংলাদেশ এর বিরুদ্ধে সংগঠিত হয়, সাথে কওমিকেন্দ্রিক সব অরাজনৈতিক ও রাজনৈতিক সংগঠন। তারা অভিযোগ করেন– এটি গঠিত হয়ে গেলে কওমি শিক্ষা প্রতিষ্ঠানের ওপর সরকারি নিয়ন্ত্রণ কায়েম হবে, ফলশ্রুতিতে কওমি মাদ্রাসার শিক্ষা ব্যবস্থার অস্তিত্ব ও স্বাধীনভাবে ধর্ম চর্চার অপমৃত্যু সংগঠিত হবে। ক্ষমতাসীন মহাজোটের অন্যতম শরিক সাবেক রাষ্ট্রপতি হুসেইন মুহাম্মদ এরশাদও ‘কওমি মাদ্রাসা শিক্ষা কর্তৃপক্ষ’ গঠনের বিরোধিতা করে বিবৃতি দেন। খসড়া আইনটির সকল বিষয় পর্যালোচনায় নিয়ে প্রথম সারি আলেমরা প্রধানমন্ত্রী এবং শিক্ষামন্ত্রণালয়ের কাছে চিঠি প্রেরণ করে। এতে কওমি মাদ্রাসার শিক্ষাব্যবস্থায় সরকারের নিয়ন্ত্রণ কায়েমের অভিযোগ তুলে ধরে আইনটি প্রত্যাখ্যান করে। এই আইনটি প্রত্যাখ্যানের কারণ সম্পর্কে বেফাকের মহাসচিব আবদুল জাব্বার জাহানাবাদী বলেন, আমরা সরকারের কাছে শুধু কওমি শিক্ষার সনদের স্বীকৃতি চেয়েছি। এর বিনিময়ে আমরা সরকারের কাছে চাকরি বা অনুদান চাই না। কিন্তু আইন দেখে মনে হচ্ছে, সরকার স্বীকৃতির নামে কওমি মাদ্রাসাকে নিয়ন্ত্রণের একটি কৌশলপত্র তৈরি করেছে।
হেফাজতে ইসলাম বাংলাদেশের আমির ও বেফাকের চেয়ারম্যান শাহ আহমদ শফী এই আইনটি পাস হলে গৃহযুদ্ধ শুরু হওয়ার হুশিয়ারি দিয়ে এটি পাস না করতে আহ্বান জানান।
এরই পরিপ্রেক্ষিতে শিক্ষা মন্ত্রণালয় ২০১৩ সালের ২৮ অক্টোবর ‘বাংলাদেশ কওমি মাদ্রাসা শিক্ষা কর্তৃপক্ষ আইন, ২০১৩’-এর খসড়া মন্ত্রিসভার বৈঠকে বিবেচিত বিষয়ের তালিকা থেকে প্রত্যাহার করে নেয়। এর কারণ হিসেবে শিক্ষামন্ত্রী নুরুল ইসলাম নাহিদ বলেন, আমরা মনে করছি, বিষয়টি আরও যাচাই-বাছাই হওয়া প্রয়োজন। এ জন্য মন্ত্রিসভায় উপস্থাপন করা হয়নি। যাচাই-বাছাইয়ের পর এ বিষয়ে সিদ্ধান্ত নেওয়া হবে।
পুনরায় উদ্যোগ
রাজনৈতিক অস্থিরতা ও বিরোধিতার মুখে স্থগিত হওয়ার পর ২০১৬ সালের ২৭ সেপ্টেম্বর শিক্ষা মন্ত্রণালয় আবারও কওমি মাদ্রাসা শিক্ষা সনদের সরকারি স্বীকৃতি দেওয়ার উদ্যোগ নেয়। এ লক্ষ্যে কমিশনের সদস্য ফরীদ উদ্দীন মাসঊদকে আহ্বায়ক করে ৯ সদস্য বিশিষ্ট একটি নতুন কমিটি গঠন করা হয়। শিক্ষা মন্ত্রণালয়ের মাদ্রাসা অণুবিভাগ কমিটিকে সাচিবিক দায়িত্ব দিয়ে নতুন কমিটিকে ১৫ কর্মদিবসের মধ্যে শিক্ষাসচিবের কাছে প্রতিবেদন জমা দিতে বলা হয়।
৩০ সেপ্টেম্বর আহমদ শফীর নেতৃত্বে বেফাক এই কমিটিকে প্রত্যাখ্যান করে। ৩ অক্টোবর আহমদ শফী ৫ শর্তে কওমি সনদের স্বীকৃতি নিতে আগ্রহী জানিয়ে প্রধানমন্ত্রীকে চিঠি দেন। যেখানে তিনি কওমি মাদ্রাসা শিক্ষানীতি, ২০১২-এর আলোকে তৈরি ‘বাংলাদেশ কওমি মাদ্রাসা শিক্ষা কর্তৃপক্ষ আইন, ২০১৩’ বাতিল করার আহ্বান জানান।
৪ অক্টোবর ফরীদ উদ্দীন মাসঊদের নেতৃত্বে নবগঠিত কমিটি প্রথম সভা করে কওমি মাদ্রাসার ইতিহাস, ঐতিহ্য, স্বাতন্ত্র এবং স্বকীয়তা বজায় রেখে সুপারিশমালা প্রণয়নের একটি সিদ্ধান্ত নিয়েছিল। কিন্তু ৯ অক্টোবর আহমদ শফীর নেতৃত্বাধীন কমিশনকে সক্রিয় করে কমিশনের মেয়াদ ২০১৭ সালের ৯ জানুয়ারি পর্যন্ত বৃদ্ধি করে সরকার একটি প্রজ্ঞাপন জারি করে।
হঠাৎ করে কমিশনের মেয়াদ বৃদ্ধির সরকারি সিদ্ধান্তে নবগঠিত কমিটি নিয়ে ধুম্রজাল সৃষ্টি হয়। এ সংক্রান্ত বিষয়ে শিক্ষামন্ত্রী নুরুল ইসলাম নাহিদ বলেন, ‘ওই কমিশনের মেয়াদ চলতি মাসে শেষ হবে। আমরা চাই ওই কমিশন জীবিত থাকুক, কাজ করুক’।
স্বীকৃতি প্রদান
কমিশনের প্রতিবেদনের ভিত্তিতে ২০১৭ সালের ১১ এপ্রিল ‘কওমি মাদ্রাসার আলেমগণের সঙ্গে সাক্ষাৎকার’ শীর্ষক অনুষ্ঠানে বাংলাদেশের কওমি মাদ্রাসার সর্বোচ্চ সনদকে সাধারণ শিক্ষার স্নাতকোত্তর ডিগ্রির সমমান স্বীকৃতি দেওয়ার ঘোষণা দেন প্রধানমন্ত্রী শেখ হাসিনা। এরপর এই স্বীকৃতির আইনি বৈধতা দিতে উদ্যোগ নেওয়া হয়। ২০১৮ সালের ১৩ আগস্ট এই আইনের খসড়ার অনুমোদন দেয় মন্ত্রিসভা। ১০ সেপ্টেম্বর প্রথমবার তা সংসদে তোলা হয়। ১৯ সেপ্টেম্বর জাতীয় সংসদে সর্বসম্মতিক্রমে ‘আল হাইয়াতুল উলয়া লিল জামিয়াতিল কওমিয়া বাংলাদেশ’-এর অধীন ‘কওমি মাদ্রাসাসমূহের দাওরায়ে হাদিসের (তাকমিল) সনদকে মাস্টার্স ডিগ্রি (ইসলামিক স্টাডিজ ও আরবি) সমমান প্রদান বিল, ২০১৮’ পাস হয়।
বসনিয়ার যুদ্ধ
thumb|250px|মে ১৯৯২-এ গোলন্দাজ বাহিনীর আক্রমণে [[সারায়েভো|সারায়েভোতে অবস্থিত এক্সিকিউটিভ কাউন্সিল ভবন জ্বলছে (বাঁয়ে); স্পোর্সকা সৈন্যদের সাথে রাটকো ম্লাদিভিচ (ডানে ওপরে); সারায়েভোতে জাতিসংঘ মিশনে কর্মরত একজন নরওয়েজীয় সৈনিক (ডানে নিচে)]] বসনিয়ার যুদ্ধ বা বসনিয়া ও হার্জেগোভিনার যুদ্ধ হচ্ছে একটি আন্তর্জাতিক সামরিক যুদ্ধ। ১৯৯২ থেকে ১৯৯৫ সাল পর্যন্ত বসনিয়া ও হার্জেগোভিনায় এ যুদ্ধ সংঘটিত হয়। এই যুদ্ধে বিভিন্ন পক্ষ সংশ্লিষ্ট ছিলো, যার মধ্যে রয়েছে, বসনিয়া ও হার্জেগোভিনা এবং সেখানে বসবাসকৃত স্বতন্ত্র পরিচয়দাবীকৃত বসনীয় সার্ব ও বসনীয় ক্রোয়েট গোষ্ঠী, রেপুব্লিকা স্পোর্সকা ও হার্জে-বসনিয়া, যারা ছিলো যথাক্রমে সার্বিয়া ও ক্রোয়েশিয়ার সহায়তাপুষ্ট।
এই যুদ্ধের ফলশ্রুতিতে যুগোস্লাভিয়া ভেঙে যায় ও সোশালিস্ট ফেডারেল রিপাবলিক অফ যুগোস্লাভিয়া ও সোশালিস্ট রিপালিক অফ বসনিয়া ও হার্জেগোভিনা নামের নতুন দুটো রাষ্ট্রের জন্ম হয়। এর মধ্যে বসনিয়া ও হার্জেগোভিনা ছিলো মুসলিম সংখ্যাগরিষ্ঠ রাষ্ট্র, যার মোট জনগোষ্ঠীর ৪৪% মুসলিম বসনীয়, ৩১% অথোর্ডক্স সার্বীয়, এবং ১৭% ক্রোয়েশীয় ক্যাথলিক। বসনিয়া ও হার্জেগোভিনা ২৯ ফেব্রুয়ারি, ১৯৯২-এ তাদের স্বাধীনতার ঘোষণা পাস করে। কিন্তু এই ঘোষণা বসনীয়-সার্ব রাজনৈতিক প্রতিনিধিরা প্রত্যাখান করে এবং নিজেদের রাষ্ট্র প্রতিষ্ঠা করে। এর ফলে সার্বিয়ান সরকারের প্রধান স্লোবদান মিলসোভিচের সহায়তায় বসনীয়-সার্ব বাহিনী এবং যুগোস্লাভ পিপল’স আর্মি রাষ্ট্রটির সার্বীয় অংশ নিজেদের দখলে নিতে রিপাবলিক অফ বসনিয়া ও হার্জেগোভিনা আক্রমণ করে। এর পর খুব তাড়াতাড়িই সমগ্র বসনিয়া জুড়ে যুদ্ধ শুরু হয়, এবং বসনিয়ার বিভিন্ন অংশের (বিশেষ করে পূর্ব বসনিয়ার) জাতিগত জনগোষ্ঠী এই যুদ্ধে অংশগ্রহণ করে।
অবোধ
কাহিনি
গৌরী (মাধুরী দীক্ষিত) তার বাবা মায়ের সাথে ছোট একটি শহরে বাস করে। এক মেলায় তার সাথে শঙ্কর (তাপস পাল) নামের এক ছেলের সাথে ছোটখাটো ঝগড়া হয়। ঝগড়ায় শঙ্করের ঠাকুরমা (লীলা মিশ্রা) গৌরীর পক্ষাবলম্বন করেছিলেন ও শঙ্করকে তিরস্কার করেছিলেন। শঙ্করের ঠাকুরমা এক সন্ধ্যায় গৌরীকে প্রার্থনার সময় গান গাইতে দেখে গৌরীকে তার নাতবৌ হিসেবে মনে মনে পছন্দ করেন।
এরপর, গৌরীর বিয়ে ঠিক হয়। বিয়ের কথা শুনে গৌরী খুব খুশি হয়। কিন্তু, যখন সে জানতে পারে তার হবু বর শঙ্কর, তখন সে আশাহত হয়। পরে সে সবকিছু মেনে নেবার চেষ্টা করে। শঙ্করের বাড়িতে আসার পর সে শঙ্করের ভাইয়ের সাথে নিয়মিত খেলাধুলা শুরু করে ও এতে অনেক সময় ব্যয় করতে থাকে। এসব দেখে শঙ্কর বুঝতে পারে সে, গৌরীর এখনো পুরোপুরি মানসিক পরিপক্বতা আসে নি। সে তার সাথে ঘনিষ্ঠ হবার চেষ্টা করে ব্যর্থ হয়। একদিন সে বলপূর্বক গৌরীর সাথে ঘনিষ্ঠ হবার চেষ্টা করলে তাদের মাঝে আরো দূরত্বের সৃষ্টি হয়।
এরপর, গৌরীর বান্ধবী রত্নার (শীলা ডেভিড) বিয়ে হয়। রত্না বিয়ের পর নিজ বাড়িতে ফিরে আসলে একদিন গৌরী তার বান্ধবীকে দেখতে যায়। সেদিন রত্না তাকে স্বামী স্ত্রীর পবিত্র সম্পর্কের বিষয়টি তাকে বোঝায়। এরপর, সে বিয়ের গুরুতে বুঝতে পারে ও শঙ্করের কাছে ফিরে যাবার সিদ্ধান্ত নেয়। আসার পর দে জানতে পারে যে, শঙ্কর কলেজে পড়াশোনা করার জন্য অন্য শহরে বসবাস করার সিদ্ধান্ত গ্রহণ করেছে। বিষয়টি গৌরীকে নিজের কাছে অপরাধী করে তোলে।
কয়েক মাস শঙ্কর তার পরিবারকে কোনো খবর পাঠায় নি। এই সময়ে রত্না গৌরীকে তার শ্বশুরবাড়িতে দেখতে আসে। আসার পরে সে গৌরী আর তার স্বামীর মাঝে সৃষ্টি হওয়া দূরত্বের ব্যাপারে জানতে পারে। শঙ্করের বাবা গজানন সিং (বিনোদ শর্মা) তার ছেলের হোস্টেলে তার ছেলের সমাচার জানার জন্য যান। হোস্টেলে আসার পর তিনি জানতে পারেন শঙ্কর তার আসার আগের দিন হোস্টেল থেকে চলে গিয়েছে ও কবে আসবে সে ব্যাপারে কাউকে কিছু বলে নি। তিন মাস ধরে শঙ্কর নিরুদ্দেশ থাকে।
একদিন মেলায় শঙ্করের সাথে রত্নার দেখা হয়। রত্না শঙ্করকে জানায় যে, গৌরীর মাঝে আগের মত শিশুসুলভ মানসিকতা নেই। সে আরো জানায় যে, তার এরকম কর্মকাণ্ড গৌরীকে নিজের কাছে অপরাধী করে তুলেছে। শিশুসুলভ মানসিকতা বিশিষ্ট গৌরীকে এমন শাস্তি দেবার জন্য শঙ্করকে তিরস্কার করে সে। এরপর, শঙ্কর গৌরীর কাছে ফিরে আসে ও তারা একত্রে বসবাস করতে থাকে।
বদ্রীনাথ
বদ্রীনাথ হল ভারতের উত্তরাখন্ড রাজ্যের চামোলি জেলার শহর ও নগর পঞ্চায়েত। স্থানটি ভারতের  চারধাম তীর্থস্থানের চারটি স্থানের মধ্যে একটি এবং এটি ভারতের ছোট চারধাম তীর্থযাত্রা পরিক্রমার অংশ। বদ্রীনাথ মন্দির থেকে এর নামকরণ হয়েছে।
ইতিহাস
৮ম শতাব্দীতে আদি শঙ্কর দ্বারা বদ্রীনাথকে প্রধান তীর্থস্থান হিসেবে পুনঃপ্রতিষ্ঠিত করা হয়। আগেকার দিনে, তীর্থযাত্রীরা শত শত মাইল হেঁটে বদ্রীনাথ মন্দিরে যেতেন।
মন্দিরটি বারবার ভূমিকম্প ও তুষারপাত দ্বারা ধ্বংস হয়েছে। প্রথম বিশ্বযুদ্ধের শেষের দিকে, শহরে মন্দিরের কর্মচারীদের দ্বারা ব্যবহৃত ২০-বিজোড় কুঁড়েঘর ছিল, কিন্তু সাইটটি প্রতি বছর হাজার হাজার এবং ৫০,০০০ পর্যন্ত তার দ্বাদশবার্ষিক উৎসবে (প্রতি বারো বছরে)। সাম্প্রতিক বছরগুলিতে এর জনপ্রিয়তা আরও বেড়েছে, ২০০৬ মৌসুমে প্রায় ৬০০,০০০ তীর্থযাত্রী পরিদর্শন করেছিলেন, ১৯৬১ সালে ৯০,৬৭৬ এর তুলনায়। বদ্রীনাথের মন্দিরটি বৈষ্ণবদের জন্যও একটি পবিত্র তীর্থস্থান। বদ্রীনাথ হল নীলকণ্ঠের মতো পর্বতমালার দিকে যাওয়া বেশ কয়েকটি পর্বতারোহণ অভিযানেরও প্রবেশদ্বার।
মন্দির
বদ্রীনাথ মন্দিরটি শহরের প্রধান আকর্ষণ। কিংবদন্তি অনুসারে, আদি শঙ্করাচার্য অলকানন্দা নদীতে শালিগ্রাম পাথর দিয়ে তৈরি ভগবান বদ্রিনারায়ণের কালো পাথরের মূর্তি আবিষ্কার করেছিলেন। তিনি মূলত তাপ কুণ্ড উষ্ণ প্রস্রবণের কাছে গুহায় এটি স্থাপন করেছিলেন। ষোড়শ শতাব্দীতে, গাড়োয়ালের রাজা মূর্তিটিকে বর্তমান মন্দিরে স্থানান্তরিত করেন। মন্দিরটি প্রায় ৫০ ফুট (১৫ মিটার) লম্বা যার উপরে ছোট কপোলা, সোনার গিল্টের ছাদ দিয়ে আবৃত। সম্মুখভাগটি খিলানযুক্ত জানালা সহ পাথরের তৈরি। প্রশস্ত সিঁড়ি লম্বা খিলানযুক্ত গেটওয়ে পর্যন্ত নিয়ে যায়, যা মূল প্রবেশদ্বার। স্থাপত্যটি একটি বৌদ্ধ বিহারের (মন্দির) অনুরূপ, উজ্জ্বলভাবে আঁকা সম্মুখভাগটি বৌদ্ধ মন্দিরগুলির আরও বেশি বৈশিষ্ট্যযুক্ত। ঠিক ভিতরে রয়েছে মণ্ডপ, বড় স্তম্ভের হল যা গর্ভগৃহ বা মূল মন্দির এলাকায় নিয়ে যায়। মণ্ডপের দেয়াল ও স্তম্ভগুলি জটিল খোদাই দ্বারা আবৃত।
কিংবদন্তি
ভাগবত পুরাণ অনুসারে, "বদ্রিকাশ্রমে, পরম সত্তা (বিষ্ণু), ঋষি নর-নারায়ণ রূপে তাঁর অবতারে, সমস্ত জীবের কল্যাণের জন্য অনাদিকাল থেকে মহা তপস্যা করে আসছিলেন।"
হিন্দু ধর্মগ্রন্থে বদ্রীনাথ এলাকাকে বদরী বা বদরিকাশ্রম (बदरिकाश्रम) নামে উল্লেখ করা হয়েছে। এটি বিষ্ণুর কাছে পবিত্র স্থান, বিশেষ করে বিষ্ণুর নর-নারায়ণের দ্বৈত রূপ। এইভাবে, মহাভারতে, কৃষ্ণ,  অর্জুনকে সম্বোধন করে বলেন, "তুমি পূর্বদেহে নর ছিলে, এবং তোমার সহচরের জন্য নারায়ণের সাথে, বহু বছর ধরে বদরীতে ভয়ঙ্কর তপস্যা করেছিলে।"
কিংবদন্তি আছে যে সূর্যবংশী রাজা ভাগীরথের অনুরোধে যখন দেবী গঙ্গাকে পৃথিবীতে অবতরণ করার অনুরোধ করা হয়েছিল, তখন পৃথিবী তার বংশধরের শক্তিকে সহ্য করতে পারেনি। তাই, শক্তিশালী গঙ্গা দুটি পবিত্র শাখায় বিভক্ত হয়েছিল, যার মধ্যে একটি অলকানন্দা।
অন্য কিংবদন্তি নাম ও বসার ভঙ্গি উভয়ই ব্যাখ্যা করে কারণ এই স্থানটি বদ্রী ঝোপে পরিপূর্ণ ছিল এবং বিষ্ণু ধ্যান করছিলেন, প্রিয় লক্ষ্মী তার পাশে দাঁড়িয়েছিলেন জ্বলন্ত সূর্যালোক থেকে তাকে আশ্রয় দিয়ে নিজেকে 'বদরী বিশাল' বলে বদ্রীতে পরিণত করেছিলেন এবং তার প্রভু (নাথ) হলেন বদ্রীনাথ।
মহাভারতে বদ্রীনাথের চারপাশের পর্বতগুলির উল্লেখ আছে, যখন পাণ্ডবদের একে একে মেয়াদ শেষ হয়ে গেছে বলে বলা হয়েছিল, পশ্চিম গাড়োয়ালের চূড়ার ঢালে আরোহণ করার সময় স্বর্গরোহিনী (আক্ষরিক অর্থ - 'স্বর্গে আরোহণ')। পাণ্ডবরা বদ্রীনাথ এবং মানা শহরের মধ্য দিয়ে, বদ্রীনাথ থেকে ৪ কিমি উত্তরে, স্বর্গে যাওয়ার পথে। মান-এ একটি গুহাও রয়েছে যেখানে কিংবদন্তি অনুসারে বেদব্যাস মহাভারত রচনা করেছিলেন।
পদ্মপুরাণে বদ্রীনাথের আশেপাশের এলাকাকে আধ্যাত্মিক ভান্ডারে সমৃদ্ধ বলে পালিত করা হয়েছে।
এই স্থানটি জৈন ধর্মেও পবিত্র বলে বিবেচিত হয়। জৈন ধর্মে, হিমালয়কে অষ্টপদ বলা হয় কারণ এর আটটি ভিন্ন পর্বতমালা গৌরীশঙ্কর, কৈলাস, বদ্রীনাথ, নন্দ, দ্রোঙ্গিরি, নর-নারায়ণ ও ত্রিশূলী। ঋষভনাথ হিমালয় পর্বতমালায় অবস্থিত কৈলাস পর্বতে নির্বাণ লাভ করেন এবং জৈন বিশ্বাস (নির্বাণকাণ্ড) অনুসারে বদ্রীনাথ থেকে অসংখ্য জৈন মুনি তপস্যা করে মোক্ষ লাভ করেন। শ্রীমদ্ভাগবত অনুসারে, এই স্থানে ঋষভদেবের পিতা নাভিরাই এবং মা মারুদেবী ঋষভদেবের রাজ্যভিষেকের পর কঠোর তপ করেছিলেন এবং সমাধি গ্রহণ করেছিলেন। আজও নীলকান্ত পাহাড়ে নাভিরাইয়ের পায়ের ছাপ সবাইকে তার দিকে আকৃষ্ট করে।
উমা ভারতী
উমা ভারতী ভারতের মধ্যপ্রদেশের ১৫ তম মুখ্যমন্ত্রী এবং তরুণী রাজনীতিবিদ ছিলেন। তিনি অল্প বয়সে ভারতীয় জনতা পার্টির সাথে যোগ দেন । তিনি ১৯৮৪ সালে তার প্রথম সংসদীয় নির্বাচনে অসফল হন । পরে ১৯৮৯, ১৯৯১ , ১৯৯৬ এবং ১৯৯৮ সালে অনুষ্ঠিত নির্বাচনে তিনি বিজয়ী হন । তিনি ১৯৯৯ সালে নির্বাচনী এলাকা পরিবর্তন করেন এবং ভোপাল আসনে জয়ী হন।
জীবনের প্রথমার্ধ
উমা ভারতী ১৯৫৯ সালের ৩ মে মধ্যপ্রদেশ রাজ্যের টিকমগড় জেলার দুন্ডায় লোধিতে একটি ক্ষত্রিয় কৃষক পরিবারে জন্মগ্রহণ করেছিলেন। তিনি ষষ্ঠ শ্রেণী পর্যন্ত স্কুলে পড়েন। শৈশবে, তিনি ভগবদ্গীতার মতো ধর্মীয় গ্রন্থে যথেষ্ট আগ্রহ প্রদর্শন করেছিলেন যার ফলে তাকে "আধ্যাত্মিক" শিশু হিসাবে দেখা হয়েছিল। তিনি শৈশবেই ধর্মীয় বক্তৃতা দিতে শুরু করেছিলেন, যা তাকে রাজমাতা বিজয়া রাজে সিন্ধিয়ার সংস্পর্শে এনেছিল, যিনি পরে তার রাজনৈতিক পরামর্শদাতা হয়েছিলেন। তিনি তার যৌবনে নিজেকে "ধর্মপ্রচারক" হিসেবে পরিচয় দেন। তাকে মাঝে মাঝে হিন্দু সম্মানিত সাধ্বী দ্বারা সম্বোধন করা হয়, একজন মহিলা ত্যাগীর জন্য একটি সম্মানজনক সংস্কৃত উপাধি।
রাজনীতি জীবন
ভারতী প্রধানমন্ত্রী অটল বিহারী বাজপেয়ীর দ্বিতীয় এবং তৃতীয় মন্ত্রকের সময় মানবসম্পদ উন্নয়ন, পর্যটন, যুব বিষয়ক ও ক্রীড়া এবং কয়লা ও খনিতে বিভিন্ন রাজ্য-স্তরের এবং মন্ত্রিপরিষদ-স্তরের পোর্টফোলিও অধিষ্ঠিত ছিলেন । ২০১৪ সালে নরেন্দ্র মোদি ভারতের প্রধানমন্ত্রী হওয়ার পর, তিনি পানিসম্পদ, নদী উন্নয়ন এবং গঙ্গা পুনরুজ্জীবন মন্ত্রী নিযুক্ত হন এবং সেপ্টেম্বর ২০১৭ পর্যন্ত এই পদে অধিষ্ঠিত ছিলেন।
২০০৩ সালের রাজ্য বিধানসভা নির্বাচনে, তিনি মধ্যপ্রদেশ বিধানসভায় বিজেপির হয়ে ব্যাপক জয়লাভ করেন । তিনি মালেহরা আসন থেকে তার ভারতীয় জাতীয় কংগ্রেস (আইএনসি) প্রতিপক্ষকে ২৫ শতাংশের ব্যবধানে পরাজিত করেছেন। তিনি আগস্ট ২০০৪ এ মুখ্যমন্ত্রীর পদ থেকে পদত্যাগ করেন, যখন ১৯৯৪ সালের হুবলি দাঙ্গা মামলার বিষয়ে তার বিরুদ্ধে গ্রেপ্তারি পরোয়ানা জারি করা হয়েছিল। বিজেপির সাথে পতনের পরে, ভাঁজে ফিরে আসার আগে এবং উত্তর প্রদেশ রাজ্যের বিধানসভার সদস্য হিসাবে নির্বাচিত হওয়ার আগে তিনি কিছু সময়ের জন্য তার নিজস্ব রাজনৈতিক দল প্রতিষ্ঠা করেছিলেন । পরবর্তীকালে তিনি ভারত সংসদেরর নিম্নকক্ষ লোকসভায় পুনরায় নির্বাচিত হন ।
জনি সিন্স
স্টিভ ওলফ  যিনি জনি সিন্স নামে বেশি পরিচিত, একজন আমেরিকান পর্নোগ্রাফিক অভিনেতা। তিনি প্রায় ৫০০টি প্রাপ্তবয়স্ক চলচ্চিত্রে অভিনয় করেছেন। অভিনয়ের দক্ষতার কারণে তিনি বেশ কিছু পুরস্কার পেয়েছেন এবং বিভিন্ন পুরস্কারের জন্য মনোনীত হয়েছেন। এর মধ্যে ২০১৫ সালের শ্রেষ্ঠ অভিনেতার জন্য এভিএন পুরস্কার উল্লেখযোগ্য। ব্রাজার্স কোম্পানির ভিডিওতে তার উপস্থিতি তাকে অনেক জনপ্রিয়তা দিয়েছে।
জন্ম
জনি সিন্স ১৯৭৮ সালের ৩১ ডিসেম্বর জন্মগ্রহণ করেন। তার জন্ম  মার্কিন যুক্তরাষ্ট্রতে, পিটসবার্গ এর পূর্ব উপকূলে।
পর্নোগ্রাফিতে পদার্পণ
২০০৬ সালে তিনি পর্নোগ্রাফিক ইন্ডাস্ট্রিতে প্রবেশ করেন। জনি সিন্সের একজন বন্ধু, যার সাথে তিনি ২১ বছর অতিবাহিত করেছেন, প্রস্তাব দিলেন তার সাথে লস এঞ্জেলেসে যেতে এবং পর্নোগ্রাফিতে অভিনয় করতে।  তখন জনি সিন্স তার বন্ধুর প্রস্তাব নাকচ করে দেন। কয়েক বছর পরে একটি নির্মাণ কোম্পানিতে কাজ করে অস্বস্তি চলে আসলো সিন্সের। তিনি তখন তার বন্ধুর সেই প্রস্তাব পুনর্বিবেচনা করলেন। তিনি সেখান থেকে অ্যাঞ্জেলিনা শহরে গেলেন। নতুন শহরে এসে জীবনধারনের মতো ছোট কিছু চাকরি পেলেন। কিছুদিন পর, ২৮ বছর বয়সে, পর্নোগ্রাফিতে তিনি তার প্রথম চুক্তিপত্র পেলেন।
২০০৮ সালে ডিজিটাল প্লেগ্রাউন্ডের প্রোডাকশনের চিয়ার লিডার চলচ্চিত্রে কাজ করলেন। চলচ্চিত্রটি সে'বছরের বহুল বিক্রি হওয়া এবং ভাড়া নেওয়া চলচ্চিত্র হিসেবে দারুন ব্যবসা করলো। একই সাথে ৯টি এভিএন পুরস্কারের মধ্যে ৪টিই জয় করে নিলো।  সেই বছরে উক্ত কোম্পানিতে জনি সিন্সের এটাই একমাত্র পরিবেশনা ছিলো না, তিনি আরো একটি চলচ্চিত্রে কাজ করেছেন। এই সময়ের মধ্যে কানাডার একটি কোম্পানি ব্রাজার্সের সাথে তিনি চুক্তিবদ্ধ হন। কর্মজীবনের সেরা কাজ গুলো তিনি ব্রাজার্সে করেছেন। ফলে তিনি ব্যাপক খ্যাতি অর্জন করেন।
২০১৩ সালে তিনি সিক্রেট এডমিরার এ অভিনয় করেন। ২০১৪ সালে উক্ত চলচ্চিত্র এভিএন পুরস্কারের জন্য মনোনীত হয়।
মহাকাশে পর্নোগ্রাফির শুটিং
জনি সিন্স পর্নহাব কোম্পানির সাথে চুক্তিবদ্ধ হয়েছেন এমন একটি পর্নোগ্রাফিক চলচ্চিত্র নির্মাণ করতে, যার শুটিং হবে মহাকাশে। উক্ত চলচ্চিত্রে তার সাথে নারী শিল্পী হিসেবে অভিনয় করবেন ইভা লোভিয়া। এর আনুমানিক খরচ ৩৪ লক্ষ মার্কিন ডলার।
মনোনয়ন
জনি সিন্স তার কর্মজীবনে বিভিন্ন পুরস্কারের জন্য মনোনয়ন পেয়েছেন।
অ্যাঞ্জি জাপাটা হত্যাকাণ্ড
জীবনের প্রথমার্ধ
জাপাটা ১৯৮৯ সালের ৫ই আগস্ট কলোরাডোর ব্রাইটনে জন্মগ্রহণ করেন। অল্প বয়স থেকেই জাপাটা মেয়েলি ছিলেন এবং ছেলেদের প্রতি আকর্ষণ প্রকাশ করতেন। মিডল স্কুলে, জাপাটা তার নারী লিঙ্গসুলভ পরিচয় পরিবার এবং ঘনিষ্ঠ বন্ধুদের কাছে প্রকাশ করেছিলেন। তিনি পরিবারের মধ্যে থাকাকালীন "অ্যাঞ্জি" নামটি গ্রহণ করেছিলেন, জনসমক্ষে পুরুষ হিসাবে নিজেকে উপস্থাপন করতেন। ১৬ বছর বয়সে জাপাটা সবসময়ের জন্য একজন নারী হিসেবে নিজেকে পরিচিত করতে শুরু করেন।
হত্যা ও বিচার
জাপাটার বয়স যখন ১৮ বছর তখন তিনি মোবাইল ফোনের সামাজিক নেটওয়ার্ক মোকোস্পেসের মাধ্যমে অ্যালেন আন্দ্রাদের (বয়স ৩১ বছর) সাথে পরিচিত হন। আন্দ্রাদের মতে, ২০০৮ সালের ১৫ ই জুলাই দুজনের দেখা হয় এবং প্রায় তিন দিন একসাথে কাটান। এই সময় তাদের যৌন মিলন হয়। প্রসিকিউটররা বলেন যে আন্দ্রাদে পরে আবিষ্কার করেন যে জাপাটা রূপান্তরকামী। তাই পরবর্তীতে সে জাপাটা কে মারতে শুরু করে। প্রথমে তার মুষ্টি দিয়ে এবং তারপর অগ্নি নির্বাপক যন্ত্র দিয়ে আঘাত করতে থাকে। আঘাতের ফলে শেষ পর্যন্ত জাপাটা মারা যান। গ্রেপ্তারের হলফনামায় আন্দ্রাদে বলেছেন যে, হত্যার অস্ত্র এবং অন্যান্য অপরাধমূলক প্রমাণ জাপাটার গাড়িতে রাখার আগে আন্দ্রে ভেবেছিলেন তিনি "এটিকে হত্যা করেছেন"। জাপাটার গাড়ি চালিয়ে নিয়ে যাবার সময় আন্দ্রাদেকে তার বাসভবনের কাছে গ্রেপ্তার করা হয়।
জাপাটার পরিবারের পক্ষ থেকে এই মামলাটিকে ঘৃণ্য অপরাধ হিসেবে বিচার করার জন্য চাপ দেওয়া হয়েছিল।  প্রকৃত বিচার শুরু হয়েছিল ১৬ এপ্রিল, ২০০৯। বিচার চলাকালীন, জুরি জেলহাউসের কথোপকথন শুনেছিলেন যাতে আন্দ্রেদ এক বান্ধবীকে বলেছিলেন যে "সমকামী জিনিসগুলি অবশ্যই মারা যাবে।"
২০০৯ সালের ২২ শে এপ্রিল, আন্দ্রাদেকে প্রথম ডিগ্রি হত্যা, ঘৃণামূলক অপরাধ, মোটর গাড়ি চুরি এবং পরিচয় চুরির অভিযোগে দোষী সাব্যস্ত করা হয়।   প্যারোলের সম্ভাবনা ছাড়াই তাকে যাবজ্জীবন কারাদণ্ড দেওয়া হয়। যেহেতু আন্দ্রাদে কে আগে থেকে ছয়টি অপরাধমূলক শাস্তি দেয়া হয়েছিল, বিচারক তাকে "অভ্যাসগত অপরাধী" বলে অভিহিত করেন। এর ফলে তার সাজার অতিরিক্ত ৬০ বছর যোগ হয়। অক্টোবর ২০১৫ পর্যন্ত আন্দ্রাদে লিমন সংশোধনাগারে সে সাজা ভোগ করছে।
চুউবু অঞ্চল
চুউবু অঞ্চল (中部地方) হল জাপানের বৃহত্তম দ্বীপ হোনশুর কেন্দ্রীয় অংশ। ২০১০ খ্রিঃ জনগণনা অনুযায়ী এই অঞ্চলের জনসংখ্যা ছিল ২,১৭,১৫,৮২২ জন।
চুউবু শব্দের অর্থ কেন্দ্রীয় অঞ্চল। নয়খানি কেন্‌ বা প্রশাসনিক অঞ্চল এর অন্তর্গত, যথা: আইচি, ফুকুই, গিফু, ইশিকাওয়া, নাগানো, নিইগাতা, শিযুওকা, তোয়্যামা, য়ামানাশি এবং ক্ষেত্রবিশেষে মিয়ে।
উপাঞ্চল
চুউবু অঞ্চল হোনশু দ্বীপের এক বৃহৎ অংশ জুড়ে আছে বলে সাধারণত তিনটি বিশিষ্ট উপ-ভৌগোলিক অঞ্চলে একে ভাগ করা হয়। এগুলো হল তোওকাই, কোওশিন্‌এৎসু এবং হোকুরিকু উপাঞ্চল। ব্যবসা-বাণিজ্যের ক্ষেত্রে আরও একটি উপাঞ্চলের উল্লেখ আছে: চুউকিও।
তোওকাই
প্রশান্ত মহাসাগরীয় উপকূল বরাবর বিস্তৃত তোওকাই অঞ্চল হল এক সংকীর্ণ ভূভাগ যা মাঝে মাঝে খাড়া ঢাল বিশিষ্ট সমুদ্র-সংলগ্ন পাহাড় দ্বারা বিচ্ছিন্ন।
তোকুগাওয়া যুগ (১৬০০-১৮৬৭) থেকে তোকিও, কিয়োতো ও ওসাকা নগরের মধ্যে যোগাযোগ রক্ষা করার জন্য এই স্থান গুরুত্বপূর্ণ হয়ে ওঠে। জাপানের অন্যতম প্রাচীনতম ও গুরুত্বপূর্ণ সড়ক তোওকাইদোও এই অঞ্চলের মধ্য দিয়ে তোকিও (তৎকালীন নাম এদো) ও জাপানের পুরোনো রাজধানী কিয়োতোর মধ্যে সংযোগ রক্ষা করত। বিংশ শতাব্দীতে এই অঞ্চল জাপানের নতুন সুপার-এক্সপ্রেস মহাসড়ক ও দ্রুতগতি রেল যোগাযোগ ব্যবস্থার প্রধান রুট হয়ে ওঠে। এই অংশ আইচি, মিয়ে, শিযুওকা এবং দক্ষিণ গিফু প্রশাসনিক অঞ্চলের সমন্বয়ে গঠিত।
সংকীর্ণ করিডোর অংশে বেশ কিছু পলিগঠিত সমভূমি দেখা যায়। মৃদু জলবায়ু, একাধিক মহানগরের কাছাকাছি অবস্থান এবং দ্রুত ও উন্নত পরিবহন ব্যবস্থার সুবিধের জন্য অঞ্চলটি উদ্যানপালন ও বে-মরসুমী সবজি চাষের ক্ষেত্রে অগ্রগতি দেখিয়েছে। উচ্চভূমি তথা পাহাড়ি অংশের প্রায় পুরোটাই মান্দারিন কমলালেবু ও চা চাষের জন্য ব্যবহৃত হয়। ইসে উপসাগরের তীরে অবস্থিত নাগোয়্যা হল লৌহ-ইস্পাত ও ভারী যন্ত্রাংশ নির্মাণ শিল্পের অন্যতম মুখ্য কেন্দ্র। এছাড়া অন্যান্য ক্ষুদ্র কিন্তু গুরুত্বপূর্ণ শিল্পাঞ্চলও এই করিডোর অংশে বর্তমান। তোওকাই উপাঞ্চলের পশ্চিম অংশে অবস্থিত নোওবি সমভূমিতে সপ্তম শতাব্দীতে ধান চাষের নিদর্শন পাওয়া গেছে।
কোওশিন্‌এৎসু
কোওশিন্‌এৎসু হল জটিল ও খাড়া পাহাড়-পর্বত অধ্যুষিত উপাঞ্চল। একে ক্ষেত্রবিশেষে "জাপানের ছাদ" বলা হয়। জাপানি আল্প্‌স পর্বতমালা এই উপাঞ্চলের অন্তর্গত। এখানকার জনবসতি প্রধানত ছয়টি উচ্চ অববাহিকায় কেন্দ্রীভূত, যাদের মধ্যে সংকীর্ণ উপত্যকার মাধ্যমে পারস্পরিক যোগাযোগ রয়েছে। দীর্ঘদিন ধরে দেশের প্রধান রেশম প্রস্তুতকারী অঞ্চল হিসেবে খ্যাত হলেও দ্বিতীয় বিশ্বযুদ্ধের পর উৎপাদন হ্রাস পায়। রেশম উৎপাদক জনসংখ্যার এক বড় অংশ নবনির্মিত কারিগরী শিল্পে সরে যাওয়ার ফলে এই ঘটনা ঘটে। এই কারিগরী শিল্পের অন্তর্গত হল ক্ষুদ্র ও বৃহৎ যন্ত্রাংশ নির্মাণ, খাদ্য প্রক্রিয়াকরণ এবং অন্যান্য হালকা নির্মাণ শিল্প। কোওশিন্‌এৎসুর অন্তর্গত হল নিইগাতা, নাগানো ও য়ামানাশি প্রশাসনিক অঞ্চল। নিইগাতাকে হোকুরিকু অঞ্চলেরও অংশ ধরা হয়। য়ামানাশি, নাগানো ও উত্তর গিফু প্রশাসনিক অঞ্চলকে একত্রে কখনও কখনও চুউও-কোওচি বা তোওসান অঞ্চল বলেও ডাকা হয়।
হোকুরিকু
হোকুরিকু উপাঞ্চল জাপান সাগরের উপকূল বরাবর বিস্তৃত। কোওশিন্‌এৎসুর পর্বতসমূহের উত্তর-পশ্চিমে অবস্থিত এই উপাঞ্চলের অন্তর্গত হল ইশিকাওয়া, ফুকুই, নিইগাতা এবং তোয়্যামা প্রশাসনিক অঞ্চল।
এই অঞ্চলে শীতকালে অতি ভারী তুষারপাত হয়, ফলে ক্ষেত্রবিশেষে রাস্তা বন্ধ হয়ে গিয়ে পরিবহনের সমস্যা সৃষ্টি করে। এখানকার বিভিন্ন নদীর প্রবল স্রোতকে কাজে লাগিয়ে জলবিদ্যুৎ উৎপাদন করা হয়। নিইগাতা প্রশাসনিক অঞ্চলে জৈব গ্যাস ও তেল উৎপন্ন হয়।
ঐতিহাসিকভাবে হোকুরিকু উপাঞ্চলের উন্নয়নের পিছনে কান্‌সাই অঞ্চলের বাজারের চাহিদার প্রত্যক্ষ প্রভাব থেকেছে। যদিও সাম্প্রতিক কালে তোওকাই উপাঞ্চল ও কান্তোও অঞ্চলের ভূমিকাও উল্লেখযোগ্যভাবে বৃদ্ধি পেয়েছে। হোকুরিকুতে গড়ে ওঠা বিভিন্ন বন্দরের মারফত জাপানের সাথে রাশিয়া, কোরিয়া ও চীনের বাণিজ্যে সুবিধে হয়।
তুরস্কের নারীবাদ আন্দোলন
তুর্কি নারীবাদ আন্দোলন হল একটি নারীবাদী সংগঠন যা একটি বই পড়ার সংঘ হিসেবে গঠিত হয়, জা পরবর্তীতে ইস্তাম্বুল কনভেনশন থেকে তুরস্কের প্রত্যাহারের পর একটি আন্দোলনে পরিণত হয়। ১৯৮০ সালের দিকে সামরিক বিদ্রোহের সময় এই আন্দোলন জোরদার হয়ে উঠে।
পুরুষ এবং নারী মধ্যে সমতা নিশ্চিত করতে আন্দোলনের অন্যতম প্রতিষ্ঠাতা সদস্য হিলাল গুল বলেছিলেন যে আন্দোলনের লক্ষ্য হল "প্রতিটি ক্ষেত্রে এবং কোনো রাজনৈতিক বিষয়ের প্রসার ছাড়াই এটিকে বাস্তবে পরিণত করা।" আরেক প্রতিষ্ঠাতা সদস্য এলিফ কোলপানায়ে তুরান বলেছেন যে অন্যান্য আন্দোলনের থেকে এই আন্দোলনের পার্থক্য হল "আপনি তুরস্কের ফেমিসাইডস এর পক্ষে হাঁটছেন, সাকাইন ক্যানসিজের জন্য স্লোগান দিচ্ছেন। আমরা একটি নতুন পথ তৈরি করতে চেয়েছিলাম কারণ আমরা এতে বিরক্ত হয়ে গেছি।"
সমালোচনা
তুর্কি নারীবাদ আন্দোলন ঘোষণা করে যে তারা তাদের আন্দোলন প্রতিষ্ঠা করার পর থেকে অনেক প্রতিক্রিয়া পেয়েছে। এইচডিপি পার্লামেন্ট সদস্য ফিলিজ কেরেস্তেসিওগ্লু দ্বারা তারা সমালোচিত হয়েছেন কারণ তিনি নির্দেশ করেছে যে "নারীবাদ চেষ্টা করছে তুরস্কের সন্ত্রাসের সাথে যুক্ত হতে।"
আলান্দি
আলান্দি (Alandi) ভারতের মহারাষ্ট্র রাজ্যের পুনে জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৭ মিটার (১৮৯৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আলান্দি শহরের জনসংখ্যা হল ১৭,৫৬১ জন। এর মধ্যে পুরুষ ৫৬% এবং নারী ৪৪%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে আলান্দি এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
আলিজে
আলিজে (Alizée) হচ্ছেন একজন ফরাসি গায়িকা। ১৯৮৪ সালের ২১ আগস্ট কর্সিকায় জন্ম নেয়া আলিজে ২০০০ সালে গানের জগতে প্রবেশ করেন নিজের প্রথম গানের অ্যালবাম গুর্‌মঁদিজ (Gourmandises)-এর মাধ্যমে। অ্যালবামটি শুধুমাত্র ফ্রান্সেই নয়, ফ্রান্সের বাইরেও বেশ সাফল্য লাভ করেছিল। এই অ্যালবামের গান, মোয়া...লোলিতা (Moi... Lolita)-র বদৌলতে তিনি ২০০১ সালে ফ্রান্সের সবচেয়ে বেশি বিক্রি হওয়া অ্যালবামের গায়িকার সম্মান লাভ করেন। অ্যালবামটির ৮ লাখেরও বেশি কপি বিক্রি হয়েছে। এরপরে তিনি ২০০৩ সালে তার দ্বিতীয় অ্যালবাম মে কুরঁ এলেকত্রিক (Mes Courants Électriques) প্রকাশ করেন। এটি তার প্রথম অ্যালবামের মতো সাফল্য লাভ না করলেও এটির ৪ লাখের বেশি কপি বিক্রি হয়, যা ব্যবসায়িকভাবে বেশ সফল। এই অ্যালবামের পরে তিনি পাঁচ বছর গানের জগৎ থেকে দূরে থাকেন, এর মধ্যে তিনি ফরাসি গায়ক জেরেমি শাতলাঁ কে বিয়ে করেন এবং তাদের ঘরে অ্যানি-লি নামের একজন কন্যাসন্তানের জন্ম হয়েছে। এর পর তিনি ২০০৭ সালে সিকেদেলিস (Psychédélices) নামক অ্যালবামের গানসম্ভার দিয়ে শ্রোতাদের মন জয় করতে প্রকাশ করেন, যা ফরাসি মিউজিক ডাউনলোড চার্টে সপ্তম স্থান ও মেক্সিকান মিউজিক চার্টে তিন নম্বর স্থান অর্জন করে।
ফরাস
ফরাস হল একটি শিমজাতীয় শীতকালীন ফসল যা প্রায়ই সিলেটী খাবারে দেখা যায়। এটি এক ধরনের ঝাড় শিমের তরকারি। সবজি হিসাবে এটি মটরশুটির মতোই। কাঁচা ফরাশ সবজি হিসাবে রান্না করা হলেও এর মূল অংশ হল এর বীজ। ফরাশ সাধারণত মাছ এবং মাংস দিয়ে রান্না করা হয়। এটি সাধারণত রান্না করা ভাত এবং রুটির সাথে পরিবেশন করা হয়। সিলেটি যারা বিদেশে বসবাস করেন, বিশেষ করে যুক্তরাজ্য, মার্কিন যুক্তরাষ্ট্র এবং মধ্যপ্রাচ্যে, তাদের জন্য ফরাস রোদে শুকিয়ে প্যাকেট করে বিদেশে পাঠানো হয়।
ইতিহাস
বৃহত্তর সিলেট অঞ্চলের জলবায়ু শীতকালে শুষ্ক এবং মাটি আর্দ্র থাকে, তাই সিলেটে প্রাচীনকাল থেকেই ফরাশের চাষ হয়ে আসছে। ফ্রান্স থেকে এটি প্রথম সিলেটে আসে বলে জানা যায়। এজন্য একে সিলেটি ভাষায় ফরাশ বলা হয়। সিলেটের পলিমাটিতে এ সবজি ভালো জন্মে। সাম্প্রতিক বছরগুলোতে চট্টগ্রাম ও কুমিল্লায়ও এই শীতকালীন সবজির চাষ হচ্ছে। বিশ্বব্যাপী সিলেটিদের মধ্যে জনপ্রিয়তার কারণে, এটি ইংল্যান্ড, আমেরিকা এবং কানাডা সহ বেশ কয়েকটি দেশে রপ্তানি করা হয়।
জিম্বাবুয়ে ফুটবল অ্যাসোসিয়েশন
জিম্বাবুয়ে ফুটবল অ্যাসোসিয়েশন (Zimbabwe Football Association; এছাড়াও সংক্ষেপে জেডএফএ নামে পরিচিত) হচ্ছে জিম্বাবুয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৮০ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর জিম্বাবুয়ের রাজধানী হারারেতে অবস্থিত।
এই সংস্থাটি জিম্বাবুয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে জিম্বাবুয়ে প্রিমিয়ার ফুটবল লীগ, জিম্বাবুয়ীয় কাপ এবং জিম্বাবুয়ীয় স্বাধীনতা ট্রফির মতো প্রতিযোগিতার সকল কার্যক্রম পরিচালনা করে। বর্তমানে জিম্বাবুয়ে ফুটবল অ্যাসোসিয়েশনের সভাপতির দায়িত্ব পালন করছেন ফেল্টন কামাম্বো এবং সাধারণ সম্পাদকের দায়িত্ব পালন করছেন জোসেফ মামুতসে।
সনি আট
সনি আট হল সনি নেটওয়ার্কের আওতাধীন বাংলা প্রিমিয়াম বিনোদনমূলক চ্যানেল। বর্তমানে ভারতের পশ্চিমবঙ্গে ৪.৯১ মিলিয়ন বাড়িতে এটি দেখা হয়। চ্যানেলটির উল্লেখযোগ্য অনুষ্ঠানের ভিতরে যেমন: সিআইডি, আদালত, আহট , কোনটা সত্যি কোনটা দুর্ঘটনা, ক্রাইম প্যাট্রোল দস্তক , সিআইডি কলকাতা ব্যুরো ইত্যাদি অনুষ্ঠানগুলির পাশাপাশি বাংলা চলচ্চিত্রও দেখানো হয়। এছাড়া বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে এই চ্যানেলে।
চাঁদ সদাগর
চন্দ্রধর বনিক,চাঁদ বেনে বা চাঁদ সওদাগর মনসামঙ্গল কাব্যধারার একটি কিংবদন্তি চরিত্র। তিনি ছিলেন প্রাচীন ভারতের চম্পক নগরের একজন ধনী ও ক্ষমতাশালী বণিক। বিপ্রদাস পিপলাই তার মনসামঙ্গল কাব্যে উল্লেখ করেছেন যে, চন্দ্রধর বণিক বাণিজ্যতরী সপ্তগ্রাম ও গঙ্গা-যমুনা-সরস্বতী নদীর মিলনস্থলে অবস্থিত ত্রিবেণী হয়ে সমুদ্রের পথে যাত্রা করত। চন্দ্রধর বণিকের উপাখ্যানের সঙ্গে পৌরাণিক নাগদেবী মনসার পূজার প্রচারের লৌকিক গল্প কাহিনিটি জড়িত করা হয়েছিল।
লোককথা
thumb|সর্পদেবী মনসা হিন্দু লোককথা অনুযায়ী, চাঁদ সদাগর ছিলেন শিবের ভক্ত। মনসা চাঁদের পূজা কামনা করলে শিবভক্ত চাঁদ তাকে প্রত্যাখ্যান করেন। মনসা ছলনার আশ্রয় নিয়ে চাঁদের পূজা আদায় করার চেষ্টা করলে, চাঁদ শিবপ্রদত্ত ‘মহাজ্ঞান’ মন্ত্রবলে মনসার সব ছলনা ব্যর্থ করে দেন। তখন মনসা সুন্দরী নারীর ছদ্মবেশে চাঁদের সম্মুখে উপস্থিত হয়ে তার গুপ্তরহস্য জেনে নেন। এর ফলে চাঁদ মহাজ্ঞানের অলৌকিক রক্ষাকবচটি হারিয়ে ফেলেন। কিন্তু এরপরেও চাঁদ সদাগর তার বন্ধু ধন্বন্তরীর অলৌকিক ক্ষমতাবলে নিজেকে রক্ষা করতে থাকেন। ধন্বন্তরী চাঁদের থেকেও অধিক ক্ষমতাসম্পন্ন ছিলেন। তাই ছলনা করে মনসা তাকে হত্যা করেন। এরপর চাঁদ যথার্থই অসহায় হয়ে পড়েন।
এরপরেও চাঁদ মনসার পূজা করতে অস্বীকার করলে, মনসা সর্পাঘাতে চাঁদের ছয় পুত্রের প্রাণনাশ করেন। ভগ্নহৃদয় চাঁদ এতে বাণিজ্যে যাওয়ার উৎসাহ হারিয়ে ফেলেন। কিন্তু শত দুঃখকষ্টের মধ্যেও তিনি আবার বাণিজ্যে বের হন। সফল বাণিজ্যের পর তিনি যখন ধনসম্পদে জাহাজ পূর্ণ করে গৃহে প্রত্যাবর্তন করছেন, তখনই মনসা প্রচণ্ড ঝড় তুলে তার বাণিজ্যতরী শেরপুর শহরের অদূরে গরজরিপার অন্তর্গত কালিদাস সাগর ডুবিয়ে দেন। চাঁদের সঙ্গীরা মারা গেলেও চাঁদ প্রাণে বেঁচে যান। দুর্গা চাঁদকে রক্ষা করতে যান কালিদাস সাগরে। কিন্তু মনসার অনুরোধক্রমে শিব তাকে বারণ করেন। এরপর মনসা চাঁদকে ভাসিয়ে সমুদ্রের তীরে চন্দ্রকেতুর কাছে পৌঁছে দেন।
চন্দ্রকেতু চাঁদকে দিয়ে মনসার পূজা করানোর চেষ্টা করেন। কিন্তু চাঁদ তাতে সম্মত হন না। তাকে ভিক্ষাবৃত্তি গ্রহণ করতে হয়। তা সত্ত্বেও তিনি শিবদুর্গার পূজা করে চলেন। মনসা তখন স্বর্গের দুই নর্তক-নর্তকীর সহায়তা নেন। তাদের একজন চাঁদ সদাগরের পুত্র রূপে এবং অপর জন চাঁদের বন্ধু সয়া বেনের কন্যা রূপে জন্মগ্রহণ করেন।
লখিন্দর ও বেহুলা
চম্পক নগরে ফিরে এসে চাঁদ কোনোক্রমে নিজের জীবন পুনরায় সাজিয়ে তুলতে সক্ষম হন। তার লখিন্দর নামে একটি পুত্র জন্মে। এদিকে সয়াবেনের স্ত্রী একটি কন্যার জন্ম দেয়, তার নাম রাখা হয় বেহুলা। দুজনে একসঙ্গে বেড়ে ওঠেন। তাদের অভিভাবকেরা দুজনের বিবাহের কথা চিন্তা করেন। কিন্তু কোষ্ঠী মিলিয়ে দেখা যায়, বিবাহরাত্রেই বাসরঘরে সর্পাঘাতে লখিন্দরের মৃত্যুর কথা লেখা আছে। কিন্তু মনসার ভক্ত বেহুলা ও লখিন্দর ছিলেন রাজযোটক। তাই শেষ পর্যন্ত উভয়ের বিবাহ স্থির হয়। লখিন্দরের প্রাণরক্ষা করতে চাঁদ একটি লৌহবাসর নির্মাণ করে দেন। thumb|বেহুলার ভেলাযাত্রা, মনসামঙ্গল কাব্যের একটি পটচিত্র
এত সুরক্ষা সত্ত্বেও মনসা ঠিক পথ বের করে একটি সাপ পাঠিয়ে লখিন্দরের প্রাণনাশ করেন। সেযুগে প্রথা ছিল, সর্পদংশনে মৃত্যু হলে মৃত ব্যক্তিকে দাহ না করে কলার ভেলায় করে ভাসিয়ে দেওয়া হত। বেহুলা তার মৃত স্বামীর সঙ্গ নেন। সকলেই তাকে বারণ করেন। কিন্তু বেহুলা কারোর নিষেধ শোনেন না। ছয় মাস ধরে বেহুলা ভেলায় ভাসতে থাকেন। তিনি গ্রামের পর গ্রাম পেরিয়ে চলেন। লখিন্দরের মৃতদেহে পচন ধরে। গ্রামবাসীরা তাকে উন্মাদ মনে করেন। বেহুলা মনসার কাছে প্রার্থনা করতে থাকেন। কিন্তু মনসা শুধু ভেলাটিকে ডুবে যাওয়ার হাত থেকে রক্ষা করা ছাড়া কিছুই করেন না।
নেতা তাদের মর্ত্যে ফিরিয়ে নিয়ে আসেন। বেহুলা তার শাশুড়িকে সব ঘটনা বিবৃত করেন। তিনি চাঁদ সদাগরকে গিয়ে সব কথা জানান। চাঁদের পক্ষে আর না বলা সম্ভব হয় না।
প্রতিমাসের কৃষ্ণা একাদশী তিথিতে চাঁদ সদাগর মনসার পূজা করতে সম্মত হন। কিন্তু মনসা তাকে যে কষ্ট দিয়েছিলেন, তা তিনি সম্পূর্ণ ক্ষমা করতে পারেন না। তিনি বাম হাতে প্রতিমার দিক থেকে মুখ ফিরিয়ে মনসাকে পূজা করতে থাকেন। মনসা অবশ্য তাতেই সন্তুষ্ট হন। এর পর চাঁদ সদাগর ও তার পরিবার সুখে শান্তিতে বাস করতে থাকে। চাঁদ-এর ছয় পুত্রকেও মনসা জীবন দান করেন। চাঁদ সদাগরের মতো ধনী ও প্রভাবশালী বণিক মনসার পূজা করায় মনসার পূজা বৃহত্তর জনসমাজে প্রচার লাভ করে।
চম্পক নগর
কেতকাদাস ক্ষেমানন্দর মনসামঙ্গলে আছে- "চম্পক নগরে বৈসে চাঁদ সদাগর৷      মনসা সহিত বাদ করে নিরন্তর৷৷"
অনেকে মনে করেন অধুনা পশ্চিমবঙ্গের পূর্ব বর্ধমান জেলাতে অবস্থিত চম্পাইনগরী বা কসবা-চম্পাইনগরীই হল চাঁদ সদাগরের চম্পকনগরী৷ তাঁদের মতে চাঁদ সদাগর ও মনসাদেবীর দ্বন্দ্বের কাহিনীটি গড়ে উঠেছিল একালের কসবা-চম্পাইনগরী গ্রামকে ঘিরেই৷ "আইন-ই-আকবরী"তে সরকার মাদারণ-এর অন্তর্গত চম্পাইনগরী পরগণারও উল্লেখ পাওয়া যায় যা বর্তমানের পূর্ব বর্ধমান জেলাতে অবস্থিত৷ বর্ধমান শহরের ষোল ক্রোশ পশ্চিমে ও বুদবুদের দক্ষিণে দামোদর নদের উত্তর তীরে কসবা-চম্পাইনগরী অবস্থিত ৷ মনসামঙ্গলের কাহিনি থেকে আমরা জানি, চাঁদ সদাগর ছিলেন পরম শৈব এবং তিনি তাঁর বসতভিটায় শিবমন্দির তৈরি করে শিবের আরাধনা করতেন। কিম্বদন্তী অনুসারে বর্ধমানের এই গ্রামে দুটি প্রাচীন শিবমন্দিরে প্রতিষ্ঠিত দুটি শিবলিঙ্গ (যার মধ্যে একটি হল রামেশ্বর শিবলিঙ্গ) স্বয়ং চাঁদ সদাগরের দ্বারা প্রতিষ্ঠিত৷ ডিভিসি ক্যানেলের দক্ষিণদিকে একটি উঁচু ঢিবিতে রয়েছে একটি সুন্দর শিবমন্দির। এক বিশাল অশ্বত্থ গাছের পাশে অবস্থিত শিবমন্দিরটিতে রয়েছে গৌরীপট্টহীন এক বিশাল শিবলিঙ্গ, যেটি রামেশ্বর নামে পরিচিত৷ এছাড়াও গ্রামের মধ্যে দুটি তৃণগুল্মাচ্ছিত উঁচু ঢিবি আছে যার একটিকে বেহুলার বাসরঘর (সতীতীর্থ) ও চাঁদ সদাগরের বাসগৃহের ধ্বংসাবশেষ বলে মনে করা হয় এবং অপরটি স্থানীয় লোকেরা সাঁতালী পর্বত বলে মনে করে৷ thumb|right|180px|[[বাংলাদেশ|বাংলাদেশের বগুড়ার নিকটবর্তী এই ধ্বংসাবশেষটিকে বেহুলা-লখিন্দরের লৌহবাসর বলে দাবি করা হয়।]] অনেকে মনে করেন, চম্পক নগর বঙ্গদেশে অবস্থিত ছিল। মহাস্থানগড়ের ৩ কিলোমিটার দক্ষিণে এবং বগুড়া শহরের ৯ কিলোমিটার উত্তরে বগুড়া-রংপুর সড়ক থেকে ১ কিলোমিটার দূরে গোকুল মেধ নামে একটি জায়গা রয়েছে। এই জায়গাটির স্থানীয়ভাবে বেহুলার বাসরঘর বা লখিন্দরের মেধ নামে পরিচিত। ১৯৩৪-৩৬ সালে এখানে খননকার্যের সময় একটি সারিবদ্ধ অঙ্গনে ১৭২টি আয়তাকার বদ্ধঘরের সন্ধান মিলেছে। এটি খ্রিষ্টীয় ষষ্ঠ অথবা সপ্তম শতাব্দীতে নির্মিত হয়। স্থানীয় লোকবিশ্বাস অনুযায়ী, এই স্থানটি বেহুলা ও লখিন্দরের সঙ্গে যুক্ত। মহাস্থানগড়ের চেঙ্গিসপুর গ্রামে ধ্বংসস্তুপের উত্তর-পশ্চিম কোণ থেকে ৭০০ মিটার পশ্চিমে একটি মন্দিরের ধ্বংসাবশেষ পাওয়া গেছে। এটিকে খুল্লনার ঢিবি বলা হয়। এই অঞ্চলের মধ্য দিয়ে প্রবাহিত করতোয়া নদী এখন শীর্ণকায়া হলেও অতীতে এই নদী বিশালাকার ছিল বলে জানা যায়।
বগুড়ার অনেক উত্তরে অসমের ধুবড়ি জেলায় একটি অঞ্চল আছে। এই অঞ্চলটি মনসার সহচরী নেতার স্মৃতিবিজড়িত বলে মনে করা হয়। কলকাতার পার্শ্ববর্তী হাওড়ার একটি মন্দিরকে চাঁদ সদাগরের দ্বারা প্রতিষ্ঠিত বলে মনে করা হয়।
পশ্চিমবঙ্গের গৌড়ের নিকট একটি ধ্বংসস্তুপকে চাঁদ সদাগরের বাড়ি মনে করা হয়।
মঞ্চ ও চলচ্চিত্র
১৯২৭ সালে মন্মথ রায় তার চাঁদ সদাগর নামক পৌরাণিক নাটকে চাঁদের বিদ্রোহী সত্ত্বাটিকে অঙ্কিত করেন।
১৯৩৪ সালে প্রফুল্ল রায় চাঁদ সদাগর নামে একটি চলচ্চিত্র নির্মাণ করেন। এই ছবিতে অভিনয় করেছিলেন ধীরাজ ভট্টাচার্য (লখিন্দর), অহীন্দ্র চৌধুরী (চাঁদ সদাগর), দেববালা (মনসা), শেফালিকা দেবী (বেহুলা), জহর গঙ্গোপাধ্যায় (কালু সর্দার), ইন্দুবালা (গায়িকা), নীহারবালা (নেতা ধোপানি), পদ্মাবতী (সনকা) ও উষারানি (অমলা)। কাহিনিকার ছিলেন মন্মথ রায়। সম্পাদনা করেন অখিল নিয়োগী।
২০১০ সালে, স্টার জলসা 'বেহুলা' নামক ধারাবাহিক নাটক তৈরি করেছে।
দুর্গাপূজা
২০০১ সালে মধ্য কলকাতার সন্তোষ মিত্র স্কোয়ারের দুর্গাপূজা মণ্ডপটি তৈরি করা হয়েছিল চাঁদ সদাগরের বাণিজ্যতরী মধুকর-এর আদলে।
ঊনবিংশ শতাব্দীর কলকাতার বিশিষ্ট ধনী ভোলা দত্ত নিজেকে চাঁদ সদাগরের বংশধর বলে দাবি করতেন। তিনি মনসামঙ্গলে বর্ণিত ‘শঙ্কর ভবানী’ মূর্তি পূজা করতেন। তার বংশধরেরা আজও সেই শিবদুর্গা মূর্তিরই পূজা করে পাশে বসে থাকে কার্তিক গণেশ ও লক্ষ্মী ও সরস্বতী মায়ের ছেলে মেয়েরা আসছেন। এই মূর্তিতে দুর্গা শিবের কোলে বসে থাকেন; দেবী সপরিবারে থাকলেও মহিষাসুর থাকে না; দেবীও সিংহের পরিবর্তে শিবের বৃষস্কন্ধে বসে থাকেন।পায়ের তলায় নিজে বসে দেবীর বাহন বীর কেশর সিংহ
মশিউর রহমান (অধ্যাপক)
মশিউর রহমান (জন্ম: ১৫ জুলাই ১৯৭৩) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের সমাজবিজ্ঞান বিভাগের অধ্যাপক এবং জাতীয় বিশ্ববিদ্যালয়ের বর্তমান উপাচার্য। উপাচার্য পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্যের দায়িত্ব পালন করেন।
প্রাথমিক জীবন ও শিক্ষা
মশিউর ১৯৭৩ সালে ঝালকাঠি জেলার নলছিটি উপজেলার মিরহার গ্রামে জন্মগ্রহণ করেন। তার বাবা তোফাজ্জল হোসেন একজন বীর মুক্তিযোদ্ধা।
মশিউর রহমান ১৯৮৮ সালে ঝালকাঠির নলছিটি মার্চেন্টস্ মাধ্যমিক বিদ্যালয় থেকে মাধ্যমিক এবং ১৯৯০ সালে ঢাকার নটর ডেম কলেজ থেকে উচ্চমাধ্যমিক পাস করেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৯৩ সালে স্নাতক (সম্মান) ও ১৯৯৪ স্নাতকোত্তর ডিগ্রি  লাভ করেন। সুইডেনের লুন্ড বিশ্ববিদ্যালয় থেকে ২০১১ সালে তিনি পিএইচডি ডিগ্রি অর্জন করেন এবং একই বিশ্ববিদ্যালয় থেকে ২০১৫ সালে পোস্ট ডক্টরাল গবেষণা সম্পন্ন করেন।
কর্মজীবন
কর্মজীবনে রহমান বিভিন্ন গুরুত্বপূর্ণ পদে দায়িত্ব পালন করেছেন। তিনি জাতীয় বিশ্ববিদ্যালয় এবং শাহজালাল বিজ্ঞান ও প্রযুক্তি বিশ্ববিদ্যালয়ের অ্যাকাডেমিক কাউন্সিলের সদস্য হিসেবে দায়িত্ব পালন করেন। তিনি বাংলাদেশ এশিয়াটিক সোসাইটিসহ বিভিন্ন স্বনামধন্য পেশাজীবী সংগঠনের সদস্য।
মশিউর রহমান ২০২১ সালের ৩০ মে পরবর্তী চার বছরের জন্য জাতীয় বিশ্ববিদ্যালয়ের উপাচার্য হিসেবে নিয়োগ পান এবং ৩১ মে গাজীপুর মূল ক্যাম্পাসে যোগদানের মধ্যদিয়ে আনুষ্ঠানিকভাবে উপাচার্যের দায়িত্বভার গ্রহণ করেন। এ পদে নিয়োগ লাভের পূর্বে তিনি জাতীয় বিশ্ববিদ্যালয়ের সহ–উপাচার্য এবং বিশ্ববিদ্যালয়টির উপাচার্যের রুটিন দায়িত্ব পালন করেন।
গবেষণা ও প্রকাশনা
রহমান দেশ-বিদেশে বিভিন্ন জার্নালে বহু গবেষণামূলক প্রবন্ধ প্রকাশ করেছেন। তার পিএইচডি অভিসন্দর্ভ সুইডেনের লুন্ড বিশ্ববিদ্যালয় থেকে প্রকাশিত হয়েছে। মার্কিন যুক্তরাষ্ট্র, সুইডেন, ডেনমার্ক, চীনসহ পৃথিবীর বিভিন্ন দেশে আন্তর্জাতিক সেমিনারে তিনি প্রবন্ধ উপস্থাপন করেন। রহমান বিভিন্ন অ্যাকাডেমিক জার্নালের রিভিউয়ার হিসেবে দায়িত্ব পালন করেন।
রানি লক্ষ্মীবাঈ কেন্দ্রীয় কৃষি বিশ্ববিদ্যালয়
ইতিহাস
বুন্দেলখন্ড অঞ্চলে একটি কেন্দ্রীয় কৃষি বিশ্ববিদ্যালয় প্রতিষ্ঠার অনুরোধ জানিয়ে ২০০৯ সালের ২৭শে জুলাই সাংসদ ও বিধায়কদের একটি প্রতিনিধিদল প্রধানমন্ত্রীর কাছে একটি স্মারকলিপি জমা দিয়েছিল।
বিশ্ববিদ্যালয় প্রতিষ্ঠার জন্য প্রথম খসড়াটি ২০১১ সালের ২৮শে ডিসেম্বর রাজ্যসভায় পেশ করা হয়েছিল। স্পষ্টীকরণ, একটি পুনঃপ্রবর্তন, একটি কমিটির দ্বারা একটি প্রতিবেদন ও কৃষি গবেষণা বিভাগের একটি প্রতিক্রিয়ার পরে, "রাণী লক্ষ্মী বাই কেন্দ্রীয় কৃষি বিশ্ববিদ্যালয় আইন" উভয় কক্ষ দ্বারা পাস হয় এবং এটি ২০১৪ সালের ৫ই মার্চ প্রকাশিত হয়েছিল।
বিদ্যায়তন
বিশ্ববিদ্যালয়ের অস্থায়ী বিদ্যায়তনটি ঝাঁসির ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউটে রয়েছে, মূল বিদ্যায়তনের ভবন নির্মাণ সম্পূর্ণ না হওয়া পর্যন্ত উক্ত প্রতিষ্ঠান থেকে বিশ্ববিদ্যালয়ের কার্যক্রম পরিচালিত হবে।
শিক্ষা
বিশ্ববিদ্যালয় ২০১৪-২০১৫ শিক্ষাবর্ষর থেকে কৃষি বিষয়ে বিজ্ঞানে স্নাতক (সম্মান) কর্মসূচি শুরু করেছিল।
সংখ্যা ঘনত্ব
সংজ্ঞা
কোনো একক আয়তনে বস্তুর মোট পরিমাণকে আয়তন নম্বর ঘনত্ব বলেঃ
যেখানে N হচ্ছে মোট বস্তুর পরিমাণ এবং V হচ্ছে মোট আয়তন। যেখানে ধরা হয় N যথেষ্ট বড় যাকে নিকটবর্তী কোনো পূর্ণসংখ্যা হিসেবে ধরলে বেশি ভুল মনে করা যাবে না, এবং V কে যথেষ্ট ছোট হিসেবে ধরা হয় যাতে প্রাপ্ত n এর মান আয়তনের পরিমাণ বা আয়তনের উপর নির্ভর না করে।
একক
এসআই এককে নম্বর ঘনত্বের একক হচ্ছে মি−৩ । তবে সেমি−৩ এককও প্রচলিত।
ব্যবহার
ফাংশন বা স্থানিক স্থানাঙ্ক ব্যবস্থা হিসেবে নম্বর ঘনত্বকে ব্যবহার করা হয়, যেখানে V সমগ্র আয়তনে বস্তুর মোট পরিমাণ N হচ্ছেঃ
ভর ঘনত্ব
পরমাণু বা অণুর মোলার ভর হচ্ছে M (কেজি/মোল এককে)। এক্ষেত্রে নম্বর ঘনত্বকে প্রকাশ করা যায় ভর ঘনত্ব ρm দিয়ে, একক কেজি/ মি৩ ।
উদাহরণ
অন্য কিছু উল্লেখ না করা থাকলে নিচের টেবিলটি ১ এটিএম চাপে এবং ২০° সেলসিয়াস তাপমাত্রায় নেয়া।
মাখন চা
মাখন চা, যা পো চা নামেও পরিচিত (, "তিব্বতি চা"), চা সুমা (, "মন্থন চা"), চীনা মান্দারিন: sūyóu chá (酥油茶) বা লাদাখি ভাষায় গোর গোর, হচ্ছে এক ধরনের পানীয় যা নেপাল, ভুটান, ভারত (বিশেষ করে লাদাখ, সিক্কিম) এবং, সর্বাধিক পরিচিত, তিব্বতীয় লোকেদের দ্বারা ব্যবহৃত।
সৌরভ সিং শেখাওয়াত
ব্রিগেডিয়ার সৌরভ সিং শেখাওয়াত, কেসি, এসসি, এসএম, ভিএসএম হলেন ২১তম প্যারা (স্পেশাল ফোর্সেস) ব্যাটালিয়নের ভারতীয় সেনা কর্মকর্তা এবং একজন পর্বতারোহী।
মাখন চা
ঐতিহ্যগতভাবে, এটা চা পাতা, চমরীগাইয়ের মাখন, পানি এবং লবণ দিয়ে তৈরি করা হয়, যাদিও ব্যাপকভাবে সহজপ্রাপ্যতা এবং দামে সাশ্রয়ী হওয়ার জন্য গরুর দুধ থেকে উৎপন্ন মাখন দিয়েও এর ব্যবহার বৃদ্ধি পাচ্ছে।
সৌরভ সিং শেখাওয়াত
জীবনের প্রথমার্ধ
সৌরভ সিং শেখাওয়াতের জন্ম ১৮ অক্টোবর ১৯৭১ সালে ভারতের রাজস্থানের আলওয়ারে শ্রী জে. এস. শেখাওয়াত ও শ্রীমতী শ্রীদ্ধার পরিবারে হয়।
কর্মজীবন
সৈন্য কর্মজীবন
মাখন চা
প্রথা
তিব্বতীয় রীতি অনুযায়ী, মাখন চা বার বার চুমুকের মাধ্যমে পান করা হয়, এবং প্রতিটি চুমুকের পরে অতিথিসেবক বাটিটি আবার পূর্ণ করে দেন। এইভাবে অতিথি তার বাটিটি শেষ না করে রেখে দেন; বরং, বারবার বাটিটি পূর্ণ করে দেয়া হয়। অতিথি যদি আর পান করতে না চান, তাহলে তার উচিত হচ্ছে যাবার সময় না হলে বাটিটি আর স্পর্শ না করে রেখে দেয়া এবং পরে খালি করে দেয়া। এভাবে শিষ্টাচার বজায় রাখা হয় এবং অতিথিসেবকও অসন্তুষ্ট হবেন না।
মাখন চা সাম্পার উপর ঢেলে খাওয়ার জন্যও ব্যবহৃত হয়, বা মাখন চার মধ্যে সাম্পাকে ডুবিয়ে, এবং ভালমতো মিশিয়ে ব্যবহার করা হয়।